Rivièra Maison Manacar Herringbone Vloerkleed 300 x 200 cm
Bloomingville Printed Vloerkleed 150 x 90 cm
Rivièra Maison Manacar Herringbone Vloerkleed 90 x 60 cm
Katherine Carnaby Coast Diamond CD04 Vloerkleed 300 x 200 cm
Momo Rugs Comfort Vloerkleed 300 x 200 cm
Traditioneel Berber vloerkleed - 250 x 150 cm - Hoogpolig - Wol Boereworsrolle help boektrommel-ideaal realiseer | US Taalsentrum
Boereworsrolle help boektrommel-ideaal realiseer
Op 14/03/2017 geplaas · In Dialogos, Nuutste nuus geplaas
Die bevordering van meertaligheid is vir die US baie belangrik.
Die Vriende van Afrikaans, Taalsentrum en die koshuis Academia het daarom saamgespan om die “Kom koop ŉ boereworsrol en maak ŉ boektrommel vol”-projek te loods, waarvoor hulle sedert vroeg Februarie kaartjies vir boereworsrolle verkoop het. Die projek het dit ten doel gehad om geld in te samel sodat daar boektrommels ter waarde van R7 500 elk aan laerskole geskenk kan word. Die boektrommels bevat leesboekies in Afrikaans, Engels en Xhosa, en kan as mobiele biblioteke dien vir skole wat nie oor ŉ biblioteek beskik nie.
Op Vrydag 10 Maart – die dag van die boereworsrolle – het die manne van Academia die vure sommer vroeg aangesteek. Daar is wors gebraai en geswoeg en gesweet om die baie broodrolletjies te sny en te smeer. ŉ Taalsentrumkollega se uiesmoor was ook beslis ŉ treffer. Die boereworsrolle kon tussen 13:00 en 14:00 by Bosmanstraat 7 afgehaal word: kaartjiehouers is op ŉ deurloopbedienbasis met hul bestellings verenig.
Almal betrokke het die projek vreeslik geniet. Dit was moeë maar tevrede studente en personeellede wat die Vrydagmiddag kon huis toe gaan met die wete dat hulle kon help dat ŉ boektrommel – vol lieflike boekies vir jong lesertjies – sy pad na ŉ skool vind.
Wat die projek tot dusver opgelewer het, is twee boektrommels: een geskenk deur Academia se studente en bestuur, en een geskenk deur die Vriende van Afrikaans, omdat dié organisasie onderneem het om vir elke boektrommel wat gekoop word, een te skenk. Saam met die borge van Dagbreek-koshuis en MGD (Matie Gemeenskapsdiens) is ŉ addisionele R4 434 ingesamel, wat later aangevul sal word met nog ŉ boereworsrol-verkoping sodat meer skole boektrommels kan kry. Maar hier gaan dit ook nie stop nie – die span beplan nog projekte waarby skole kan baat, waarvan die eerste boekvoorlesings by skole sal wees.
US TaalsentrumDialogos Nuutste nuusBoereworsrolle help boektrommel-ideaal realiseer